ANUNȚ

Astăzi, 21.07.2022, Autoritatea Națională de Reglementare pentru Serviciile Comunitare de Utilități Publice, anunță deschiderea procedurii de transparență decizională a procesului de elaborare a proiectului următorului act normativ: ***Ordin pentru modificarea și completarea Ordinului președintelui Autorității Naționale de Reglementare pentru Serviciile Comunitare de Utilități Publice nr. 272/2007 pentru******aprobarea Normelor-cadru privind stabilirea, ajustarea și modificarea tarifelor pentru serviciile de transport public local de persoane, cu modificările și completările ulterioare.***

În contextul evoluției nefavorabile a situației epidemiologice, care se menține și fluctuează periodic la niveluri diferite de intensitate, estimarea mobilității călătorilor și implicit a factorilor de calcul a tarifelor, respectiv numărul anual de călătorii în cazul serviciilor de transport public local de persoane și gradul de încărcare a mijloacelor de transport în cazul serviciilor de transport public județean de persoane, are un mare grad de incertitudine, fapt pentru care evoluția fluxurilor de călători, în asemenea situații, nu poate fi determinată pe bază de studii de specialitate și nici anticipată de către autoritățile administrației publice locale.

Prin soluțiile legislative propuse se reglementează încă o modalitate de modificare a tarifelor pentru serviciile de transport public local și județean de persoane, pe baza datelor înregistrate de sistemele electronice de numărare a călătorilor, cu care ar trebui să fie dotate toate mijloacele de transport în comun.

Proiectul de act normativ poate fi consultat:

  • pe pagina de internet a instituției, la <https://www.anrsc.ro/proiecte-acte-normative>

  • la sediul instituției din str. Lucian Blaga nr. 4, Sector 3, București

  • proiectul de act normativ se poate obține în copie, pe bază de cerere depusă la biroul de relații cu publicul al instituției.

  Propuneri, sugestii, opinii cu valoare de recomandare privind proiectul de act normativ supus procedurii de transparență decizională se pot depune până la data de 05.08.2022, astfel:

* în format electronic pe adresa de e-mail: [cabinet@anrsc.ro](mailto:cabinet@anrsc.ro);
* prin poștă, pe adresa str. Lucian Blaga nr. 4, Sector 3, București;
* la sediul instituției, la Registratură, între orele 8.00 – 16.00.

  Materialele transmise vor purta mențiunea „Propuneri privind proiectul de Ordin pentru modificarea și completarea Ordinului președintelui Autorității Naționale de Reglementare pentru Serviciile Comunitare de Utilități Publice nr. 272/2007 pentru aprobarea Normelor-cadru privind stabilirea, ajustarea și modificarea tarifelor pentru serviciile de transport public local de persoane, cu modificările și completările ulterioare.“

  Propunerile, sugestiile, opiniile cu valoare de recomandare vor fi publicate pe pagina de internet a instituției, la <https://www.anrsc.ro/proiecte-acte-normative>.

  Nepreluarea recomandărilor formulate și înaintate în scris va fi justificată în scris.

  Pentru cei interesați există și posibilitatea organizării unei întâlniri în care să se dezbată public proiectul de act normativ, în cazul în care acest lucru este cerut în scris de către o asociație legal constituită sau de către o altă autoritate sau instituție publică până la data de 25.07.2022.

  Pentru informații suplimentare, vă stăm la dispoziție la următoarele date de contact: telefon: 021/317.97.51, e-mail: [livia.bandoiu@anrsc.ro](mailto:livia.bandoiu@anrsc.ro) , persoană de contact: d-na Livia Băndoiu.